**Respons** (tidligere kjent under navnene **Emblem kristelige ungdomskor** og **Credo**) er et kristent ungdomskor fra Emblem rett utenfor Ålesund med over hundre medlemmer. 

Mesteparten av korets repertoar er skrevet av kormedlemmer og musikalsk leder Arild Berstad. Mange av tekstene er også hentet fra Salmene i Bibelen. Stilmessig spenner dette fra salmer til gospel, pop, jazz, rock og noe mer eksperimentell musikk med blanding av forskjellige stilarter. 

Respons holder til og øver på Emblem bedehus på Emblem som eies av Emblem Indremisjon, og øver der fast en gang i uken. Korets medlemmer rekrutteres for det meste fra indre bydel av Ålesund, men også flere fra Sula, Skodje, Sjøholt, Spjelkavik, Åse, Lerstad og Sykkylven. 

Koret har deltatt på over 600 forskjellige arrangement i Norge, og turnert i Polen, Tyskland, Sverige, Danmark, Østerrike, Nederland, Estland og Sveits.

Historie
--------

Respons startet som en liten korgruppe i 1973 under ledelse av Ove Kvangarsnes, Lars Andreas Akslen og Birgitte Ulstein (nå Kvangarsnes), dengang med navnet Emblem kristelige ungdomskor. I 1977 skiftet koret navn til Credo.

Arild Berstad kom til Emblem i 1976 og overtok den musikalske ledelsen etter Ove Kvangarsnes. Med unntak av 1978 og sesongen 96/97 har Berstad ledet koret siden 1976. Koret fikk sitt nåværende navn, Respons, i 1983. 

I 1994 ga Respons ut sin første CD. Den het *Respons*, og hadde to sanger. Den ene, *Den glade julesongen* er blitt en gjenganger for koret som synger den ved juletider. Monika Giskeødegård var solist i 1994, mens Ragnhild Eide spilte fiolin til. Arild Berstad var produsent, med Arvid Lukkedal som assisterende produsent. 

I 1995 fikk koret Ålesund kommunes Ungdommens Kulturpris.

I 1996 ga Respons ut en ny CD. Den het *Good Enough*. 

Høsten 2003 deltok Respons på Kjempesjansen på NRK med daværende dirigent Birgitte Velsvik som solist på *Oh happy day*. Samme år ga de ute en tredje CD, *Silent Presence*. Denne var delvis et støtteprosjekt til organisasjonen Åpne Dører (*Open Doors*) og 50 % av overskuddet fra *Silent Presence* gikk til deres arbeid. Tittelsporet på *Silent Presence* hadde Lars Eivind Lervåg som solist. 

I mai 2006 kom korets foreløpig siste CD-utgivelse *Take Care* (av tittelsporet med Anna Angeltveit Ødegård og Hanne Eline Erdal Heggheim som solister), innspilt på Orreneset misjonssenter og i Lydkjeller'ns studio i Ålesund. Store deler av låtmaterialet er skrevet av Arild Berstad, som også var hovedprodusent for prosjektet. Teknikere i studio var Sverre Walderhaug og Erik Valderhaug. Sistnevnte har levert PA for blant andre Sting, Jan Werner Danielsen og Elisabeth Andreassen.

Høsten 2007 begynte Respons på et nytt prosjekt – en musikal. Musikalen hadde premiere i desember og omhandler forberedelsene til englesangen på Betlehemsmarkene slik det blir omtalt i Lukas-evangeliet. Musikalen, som fikk navnet *Gabriels Hærskare*, hadde urpremiere 15. desember 2007

Våren 2008 deltok koret på konserter med Rune Larsen, The Margarets og jenteduoen Garness. Sommeren 2008 reiste koret på tur til Sveits og Tyskland. 

Nåværende styreleder og dirigent for koret er Julie Askim (fra høsten 2008), mens musikalsk leder er Arild Berstad.

Vinteren 2009 deltok Respons i pauseinnslaget under Melodi Grand Prix i Ålesund, der de koret Elisabeth Andreassen med "Dag efter dag".

12. desember 2009 var Respons med å kore det kjente gospelkoret Angels in Harlem fra New York, på Eidet i Haram kommune.

Diskografi
----------

**Respons** (1994)
* *Den glade julesangen*
	+ Solist: Monica Giskeødegård
* *Invited*

**Good Enough** (1996)
* Fem sanger

**Silent Presence** (2003)
* *No time to lose*
	+ Solist: Birgitte Velsvik
* *Silent Presence*
	+ Solist: Lars Eivind Lervåg
* *Overalt*
	+ Solist: Anna Bakke
* *Ransak meg, Gud*
	+ Solist: Elisabeth Fiske
* *He's got the power*
	+ Solist: Wenche Kristin Brandal
* *Always follow him*
	+ Solist: Birgitte Velsvik
* *Takkesang*
	+ Solist: Solveig Askim
* *I want to praise you*
	+ Solist: Helene Ekornåsvåg
* *Hans nåde*
* Solister: Ragnhild Sofie og Ingrid Helene Kopperstad
* *Somebody called*
	+ Solist: Birgitte Velsvik
* *Respons II*

  

**Take Care** (2006)
* *Take Care*
	+ Solister: Anne Angeltveit Ødegård og Hanne Eline Erdal Heggheim
* *La ingen forakte deg*
	+ Solist: Svein Erik Giskegjerde
* *Come to the living water*
	+ Solist: Kristina Teigen Emblem
* *Walking in the sunshine*
	+ Solist: Kristian Vik
* *Glory to God Almighty*
	+ Solist: Wenche Kristin Brandal
* *Hvilken venn vi har i Jesus*
* *So good*
	+ Solister: Kristine Nygård Iversen og Rakel Bregård
* *Du er verdifull*
	+ Solist: Ane Nes Djupvik
* *Våg å være*
	+ Solist: Gro Sævik
* *There will be peace*
	+ Solist: Anna Bakke
* *Herren din Gud vil gå med deg*
	+ Solist: Tom Andre Akslen
* *Oh Happy Day*
	+ Solist: Birgitte Velsvik

Eksterne lenker
---------------

* Hjemmesiden til Respons